Tunne- ja turvataito

Tunne- ja turvataitosuunnitelmalla on tavoitteena auttaa lasta löytämään ja oppimaan erilaisia tunnetiloja.

Tunne- ja turvataitotunneilla luodaan turvallinen ja luottavainen ilmapiiri.

Tärkeimmät sisällöt ovat tunne- ja vuorovaikutustaidot, selviytymistaidot ja digiturvataidot

Opetusmateriaalina voidaan käyttää perusopetuksen tunne- ja turvataitokasvatuksen opetusmateriaalia, joka on osa Oulun kaupungin hyvinvointipolkua.

Materiaalit ovat valmiina kaikille luokka-asteille. Opettajalla on vapaus hyödyntää materiaalia haluamallaan tavalla.

Tärkeää on tunnistaa omat vahvuudet ja huomata hyvät asiat elämässä. Tällöin voi olla kiitollinen asioista, joita minulla on.

Tunneilla opetellaan myös myötätuntoa. Myötätunto on empatian osoittamista käytännön teoin. Opetellaan asettumaan toisen asemaan ja olemaan myötätuntoisessa kohtaamisessa toisten kanssa.

Tunne- ja turvataitotunneilla opetellaan läsnäolotaitoja, jotka ovat tärkeitä oppimisen ja koulunkäynnin kannalta.

Tavoitteena on, että oppilas oppisi tunnistamaan omia tunteitaan. Tunneilla harjoitellaan itsemääräämisoikeutta.

Tavoitteena on lisätä selviytymistaitoja ikävien ja uhkaavien mediakokemuksien varalle ja ohjata lasta kertomaan huolistaan luotettavalle aikuiselle.

Tavoitteena on ehkäistä kiusaamista ja häirintää ja väkivaltaa.

Koulussa tehdään yhteistyötä luokkien välillä. Oppilaille annetaan kotiin erilaisia tunne- ja turvataitotehtäviä, jotka tehdään yhdessä huoltajien kanssa.